Catarroja decideix la jornada escolar en els seus centres educatius
12 abr. 2022

La comunitat educativa de Catarroja s'ha bolcat en el procés d'elecció de l'aplicació o no de la jornada contínua en els centres escolars del municipi. Aquest dilluns s'ha realitzat la consulta sobre la jornada escolar en els cinc centres públics d'educació Infantil i Primària del municipi que serà vigent a partir del curs 22/23.

En aquest sentit, les votacions han reflectit una continuïtat en quatre dels cinc centres educatius de Catarroja. D'aquesta manera, ha sigut la comunitat educativa del CEIP Joan XXIII qui ha votat canvi en la jornada, triant de manera majoritària aplicar la jornada contínua a partir del curs pròxim.

L'Ajuntament de Catarroja vol felicitar la comunitat escolar del municipi per la seua implicació en el procés i per la gran participació registrada en la consulta. Els resultats podran ser consultats pels diferents canals dels centres educatius del municipi.